१३ औं साग : फुटबलमा भारत नखेल्ने
भारतले १३ औं सागको पुरुष फुटबलमा प्रतिस्पर्धा नगर्ने भएको छ । यससँगै पुरुष फुटबलमा पाँच टिम मात्र भएको छ । महिला फुटबलमा खेलाडीको नाम दर्ता गरे पनि भारतले पुरुषतर्फ खेलाडीको सूची पठाएको थिएन । यसैबारे नेपाल ओलम्पिक कमिटीले इन्डियन ओलम्पिक संघ (आईओए) सँग जानकारी मागेको थियो र त्यसबारे आईओएकी निर्देशक ननजिमा खानले स्पष्ट जवाफ दिइन्, ‘पुरुष फुटबलमा भारती टिम सहभागी हुँदैन ।’
काठमाडौँ — भारतले १३ औं सागको पुरुष फुटबलमा प्रतिस्पर्धा नगर्ने भएको छ । यससँगै पुरुष फुटबलमा पाँच टिम मात्र भएको छ । महिला फुटबलमा खेलाडीको नाम दर्ता गरे पनि भारतले पुरुषतर्फ खेलाडीको सूची पठाएको थिएन । यसैबारे नेपाल ओलम्पिक कमिटीले इन्डियन ओलम्पिक संघ (आईओए) सँग जानकारी मागेको थियो र त्यसबारे आईओएकी निर्देशक ननजिमा खानले स्पष्ट जवाफ दिइन्, ‘पुरुष फुटबलमा भारती टिम सहभागी हुँदैन ।’अखिल नेपाल फुटबल संघ (एन्फा) ले १३ औं सागमा फुटबलको ‘ड्र’ शुक्रबारै गरेको थियो । त्यसमा भारत, माल्दिभ्स र श्रीलंका समूह ‘बी’ मा परेको थियो । १२ औं सागको स्वर्ण पदक विजेता नेपालसहित बंगलादेश र भुटान समूह ‘ए’ मा छन् । नेपालले भारतलाई २–१ ले हराएर गुवहाटीमा भएको पछिल्लो सागमा स्वर्ण पदक जितेको थियो । तीनपल्ट स्वर्ण जितेको भारतले सन् १९९५ यता दक्षिण एसियाली खेलकुदमा सफलता दोहोर्‍याउन सकेको छैन ।सुरुबाट राष्ट्रिय टिम सहभागी भए पनि सागमा सन् २००४ देखि यू–२३ टिमले प्रतिस्पर्धा गर्छ । त्यसमा हरेक टिमले २३ वर्षमाथिका तीन खेलाडी समावेश गर्न पाउँछन् । ११ औं संस्करण (ढाका) बाट महिला फुटबलले सागमा प्रवेश पाएको हो र यसमा राष्ट्रिय टिमले प्रतिस्पर्धा गर्छन् । १३ औं सागको फुटबलमा महिलातर्फ ५ देशले राउन्ड रोबिन लिगको आधारमा पोखरामा प्रतिस्पर्धा गर्नेछन् ।